Abel Pienaar: Paasfees se gevaarligte flikker | Netwerk24
Pastoor voor sy huis doodgeskiet
Huldeblyke stroom in nadat 'n pastoor van die Pinkster-Protestantekerk (PPK) Saterdagoggend buite sy huis in Mosselbaai doodgeskiet is.
Leerlinge in PE oor bendes gewaarsku
'n 14-jarige seun wat by Port Elizabeth se bendebedrywighede betrokke was, is verlede week tot 20 jaar tronkstraf gevonnis.
Man doodgeskiet wyl hy skroot soek
Waratahs skok Highlanders in Sydney
Die Leeus sal vir die Waratahs gasheer speel in 'n Superrugby-halfeindstryd indien hulle Saterdagmiddag met die Jaguares op Ellispark in Johannesburg afreken.
Keshav skyn op Proteas se donkerste dag
Saterdag was sekerlik 'n dag van gemengde gevoelens vir Keshav Maharaj.
'Kolisi moet kaptein bly,' sê Morné
Morné du Plessis, 'n voormalige Bok-kaptein, glo nie die Bokke het 'n ander kaptein in die Rugbykampioenskapsreeks as Siya Kolisi nodig nie.
Andró Griessel bekyk drie opsies as jy nuwe wiele aanskaf. Van sy gevolgtrekkings sal jou dalk verras!
Of jy nou by die huis rondhang, op kantoor is, of met vakansie gaan, daar is 'n klompie nuwe katoeters wat jou lewe makliker en lekkerder kan maak.
Die eerste deel van Tom Moyane se dissiplinêre verhoor is Saterdag gehou - sonder enige finale beslissing.
Mahler-simfonie se kaartjies uitverkoop
Die Kaapse musiekpubliek het so 'n honger na 'n Mahler-simfonie dat die kaartjies vir sy Simfonie nr. 2 reeds drie weke voor die tyd uitverkoop is.
Wenners se werke toon vernuf, lewer kommentaar
Suid-Afrika se nasionale en internasionale skoonheidskoninginne het op Mandeladag gehelp met liefdadigheidswerk.
Colombia is 'n Suid-Amerikaanse land wat dalk nie hoog op die meeste reisigers se moet-besoek-lysie is nie.
'n Vreugdes van kruie in jou tuin, is dat dit nie net die gesin baat nie, maar ook help vir insekbyte, smaak aan kos gee en selfs stres verminder.
Kop & Hart-blog:
Deur Abel Pienaar 27 Maart 2016 10:58
Ons is weer midde in Paastyd. Paasfees is natuurlik een van die belangrikste gelowige feeste in die Christelike kerklike jaar en word gewoonlik enige tyd tussen laat Maart tot vroeg April gevier. Paasfees vier die opstanding van Jesus Christus, wat, volgens sy volgelinge, op die derde dag ná sy kruisiging uit die dood opgestaan het (ongeveer 27 n.C. tot 33 n.C.).
Hartseer genoeg bring hierdie feestyd nie noodwendig vrede nie. Want sien, ons wêreld is toenemend verskeurd tussen verskillende ideologieë, gelowe en oortuigings. En daarmee saam die feit van 'n kleiner wordende wêreld, selfs genoem 'n "global village," wat nou botsende belange binne mekaar se sigveld bring.
'n Hartseer voorbeeld is die begin van die week se terreuraanval in Brussel, België, waarvoor die ekstremistiese Islamitiese groep, die Islamitiese Staat (IS), verantwoordelikheid aanvaar het. Ongelukkig niks nuuts nie. Skokgolwe deur Europa weens soortgelyke terreur het Frankryk en Brittanje al die afgelope paar jaar in 'n greep van vrees. Om nie eens van die res van die wêreld se gedurige konflikte te praat nie.
Dit is hartseer om te dink dat gelowe wat kernwaardes soos vrede en harmonie verkondig, juis die grootste rede tot terreur in ons moderne wêreld geword het.
Is daar nog 'n plek vir verskillende godsdienste in ons diverse en kleiner wordende wêreld?
Toegegee, godsdienste kon ons dalk in die verlede gehelp het om deugde, waardes en lewensin beter te verstaan, maar dit was ook darem nooit godsdienste se alleenreg of skepping gewees nie. Daarom is die byvoeglike naamwoord van "Christelik" of "Moslem" as voorbeeld, by die term "waardes," eintlik niksseggend. Want nie een morele waarde is eie of uniek aan enige spesifieke godsdiens of waarheidstelsel nie.
Nee, 'n goeie en morele samelewing is eerder 'n samelewing waarin die innerlike werklikheid van mense uitvloei in uiterlike deugde en waardes soos: liefde, deernis, medemenslikheid, verdraagsaamheid, oopheid, vertroue, kreatiwiteit, die skepping van welvaart, vriendelikheid, regverdigheid, en ander menseregte wat die ideaal is van 'n vreedsame samelewing.
Niemand kan vir iemand anders instaan of namens hulle dit besluit of doen nie, selfs nie enige offers van sogenaamde gode nie. Elkeen moet self kies. En elkeen moet self verantwoordelikheid neem. En hiervoor kan geen godsdiens of religie instaan nie, net bystaan en ondersteun.
Ja, godsdienste kan wonderlike rigtingwysers wees tot die verstaan dat elke mens – ongeag kultuur, godsdiens, ras, geslag of seksuele oriëntasie – vry is om hul innerlike waarheid te ontdek en uit te leef.
Dat elkeen van ons 'n innerlike lig het wat soos die son op 'n bewolkte dag nie kan wag om deur te breek nie. En dat ons vryheid en ons moraliteit binne ons lê en wag om gebore te word in ons dade.
En hierdie waarheid is binne elkeen te vind, daarom is ons menslikheid en ons moraliteit in mekaar te vind. Dit wat Mikhail Bakunin so mooi verwoord: "Freedom, morality, and the human dignity of the individual consists precisely in this; that he does good not because he is forced to do so, but because he freely conceives it, wants it, and loves it."
As godsdienste dus nie 'n agent van spiritualiteit, vryheid en liefde kan wees nie, en steeds dogma, vrees en verdeeldheid gaan bewerk, is dit tyd dat hulle hul staanplek in die samelewing nou moet prysgee.